Държавен вестник, бр. 26, 2012 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  26 
Изключения от хазартни игри
Чл. 11. (1) Не се смятат за хазартни иг­
рите с развлекателен или спортен характер, 
при които се изисква проява на сръчност, 
знания и умения от участниците и които не 
се основават преимуществено на случайност. 
В случаите, когато за участие в тези игри 
се заплаща такса за формиране на награден 
фонд, същият се разпределя изцяло между 
участниците. 
(2) Алинея 1 не се прилага за игрите, които 
се организират от разстояние.
Развлекателни автомати
Чл. 12. (1) Развлекателни автомати са 
технически устройства, служещи за отдих 
и развлечение, демонстрация на сръчност и 
умения, и такива с познавателна цел.
(2) Развлекателните автомати могат да дават 
награда във вид на допълнителна игра, както 
и предметна печалба с незначителна стойност.
(3) Забраняват се награди в пари, алкохолни 
или тютюневи изделия.
Ограничения
Чл. 13. (1) Забраняват се използването и 
инсталирането на развлекателни автомати в 
обектите, в които се организират хазартни 
игри.
(2) Забранява се приспособяването на ха­
зартно игрално оборудване за развлекателно 
оборудване, както и неговото използване.
(3) Оборудването по ал. 2 се смята за 
хазартно и се облага по реда на Закона за 
корпоративното подоходно облагане.
Хазартни игри, организирани от държавата
Чл. 14. (1) Държавата може да организира 
традиционна лотария, числови лотарийни игри, 
моментна лотария и залагания върху резултати 
от спортни състезания и надбягвания с коне 
и кучета чрез Държавно предприятие „Бъл­
гарски спортен тотализатор“ към министъра 
на физическото възпитание и спорта, което 
не е търговско дружество и в което държавата 
притежава изцяло правата. 
(2) Устройственият правилник на предпри­
ятието по ал. 1 се приема от Министерския 
съвет по предложение на министъра на фи­
зическото възпитание и спорта. Органите за 
управление на Държавно предприятие „Бъл­
гарски спортен тотализатор“ се назначават и 
освобождават от министъра на физическото 
възпитание и спорта.
(3) Използването на приходите от дейността 
на Държавно предприятие „Български спортен 
тотализатор“ след данъчно облагане и прис­
падане на разходите и изплатените печалби 
се утвърждава от министъра на физическото 
възпитание и спорта съгласувано с министъра 
на финансите:
1. за нуждите на физическото възпитание 
и спорта, като не по-малко от една четвърт 
от тези средства се разпределят за „спорт за 
всички“ по смисъла на Закона за физическото 
възпитание и спорта;
2. за поддържане, ремонт, реконструкция, 
цялостно обновяване или създаване на нови 
спортни обекти и/или спортни съоръжения в 
държавните и общинските училища.
(4) Министърът на физическото възпитание 
и спорта съобразно финансовите възможности 
предоставя средствата по ал. 3, т. 2 по годиш­
на програма, предложена от министъра на 
образованието, младежта и науката.
(5) Условията и редът за предоставяне и 
отчитане на средствата по ал. 4 се определят 
с наредба, издадена от министъра на физиче­
ското възпитание и спорта, след съгласуване 
с министъра на образованието, младежта и 
науката и министъра на финансите. 
Хазартни игри с благотворителна цел
Чл. 15. (1) Юридическите лица с не­
стопанска цел могат да организират само с 
благотворителна цел еднократни моментни 
лотарийни игри и томболи.
(2) Хазартните игри по ал. 1 се организират 
изключително с предварително декларирана 
и приета от Държавната комисия по хазарта 
благотворителна цел. Лицензът се издава въз 
основа на писмено искане с приложение към 
него, определено с наредба, придружено с 
план-сметка за приходите и разходите. Раз­
ходването на чистия приход след облагане с 
данъци за обявената благотворителна цел се 
проверява от Държавната комисия по хазарта.
Г л а в а  в т о р а
ДЪРЖАВЕН НАДЗОР ВЪРХУ ХАЗАРТА
Държавна комисия по хазарта
Чл. 16. (1) Държавният надзор върху хазарта 
се осъществява от Държавната комисия по 
хазарта, наричана по-нататък „Комисията“, 
към министъра на финансите. Комисията е 
юридическо лице на бюджетна издръжка със 
седалище София.
(2) Дейността на Комисията се подпомага 
от обща и специализирана администрация, 
чиято структура и организация на работа се 
определят с устройствен правилник, приет от 
Министерския съвет.
(3) Дейността на Комисията се финансира 
от държавния бюджет чрез Министерството 
на финансите.
(4) Комисията задължително застрахова 
членовете и служителите си срещу злополука 
за сметка на своя бюджет.
Регистри
Чл. 17. (1) Комисията води публични елек­
тронни регистри за:
1. организаторите на хазартни игри;